CELEX: C2007/183/28
Language: fi
Date: 2007-08-04 00:00:00
Title: Asia C-225/07: Ennakkoratkaisupyyntö, jonka Amtsgericht Landau/Isar (Saksa) on esittänyt 7.5.2007 — rikosasia, jossa vastaajana on Rainer Günther Möginger

4.8.2007   
            
            
               FI
            
            
               Euroopan unionin virallinen lehti
            
            
               C 183/17
            
         Ennakkoratkaisupyyntö, jonka Amtsgericht Landau/Isar (Saksa) on esittänyt 7.5.2007 — rikosasia, jossa vastaajana on Rainer Günther Möginger
   (Asia C-225/07)
   (2007/C 183/28)
   Oikeudenkäyntikieli: saksa
   Ennakkoratkaisua pyytänyt tuomioistuin
   Amtsgericht Landau/Isar
   Pääasian asianosainen
   Rainer Günther Möginger
   Ennakkoratkaisukysymykset
   
               1)
            
            
               Onko yhteisön ajokortista 29.7.1991 annetun neuvoston direktiivin 91/439/ETY (1), sellaisena kuin se on muutettuna 2.6.1997 annetulla neuvoston direktiivillä 97/26/EY (jäljempänä direktiivi), 1 artiklan 2 kohtaa, 7 artiklan 1 kohdan b alakohtaa, 8 artiklan 2 ja 4 kohtaa sekä 9 artiklaa tulkittava siten,
               että ne estävät jäsenvaltiota olemasta tunnustamatta toisen jäsenvaltion myöntämää ajokorttia silloinkin, kun ensin mainitussa jäsenvaltiossa on otettu pois tai peruutettu kortinhaltijalle siellä myönnetty ajo-oikeus ja kun tähän toimenpiteeseen liittyvä väliaikainen kielto, jonka aikana tuossa jäsenvaltiossa ei voi saada uutta ajo-oikeutta, ei ollut vielä päättynyt ennen toisen jäsenvaltion antaman ajokortin myöntämistä?
            
         
               2)
            
            
               Jos ensimmäiseen kysymykseen vastataan myöntävästi,
               onko mainittua direktiiviä tulkittava siten, että ensiksi mainitun jäsenvaltion tuomioistuimet ja viranomaiset voivat olla soveltamatta vastavuoroisen tunnustamisen periaatetta, kun ajo-oikeuden haltijaa on oikeuden väärinkäytön takia yksittäistapauksessa kielletty vetoamasta toisessa jäsenvaltiossa myönnettyyn ajo-oikeuteen, erityisesti silloin, kun joukosta objektiivisesti arvioitavia seikkoja ilmenee, että direktiiviin sisältyvän säännöstön tavoitetta ei ole saavutettu huolimatta siitä, että yhteisön säännöstön edellytyksiä on muodollisesti noudatettu, ja kun tapaukseen liittyy subjektiivinen tekijä, joka ilmenee tahtona saada muussa jäsenvaltiossa myönnetyn ajokortin tunnustamisen muodossa ilmenevä yhteisön säännöstöstä johtuva etuus luomalla mielivaltaisesti sen saamiseksi vaadittavat edellytykset,
               ennen kaikkea silloin,
               
                           —
                        
                        
                           kun ensiksi mainitun jäsenvaltion hallussa olevien tietojen mukaan ajokortin haltijan vakinainen asuinpaikka ajokortin myöntämishetkellä oli kyseisen jäsenvaltion alueella eikä ajokortin myöntäneen jäsenvaltion alueella
                        
                     
                           —
                        
                        
                           ja kun ensiksi mainitun jäsenvaltion hallussa olevien tietojen mukaan objektiivisten ja oikeudellisesti todistettavissa olevien seikkojen perusteella lähtökohtana on se, että ajo-oikeuden haltijalla ei ollut mahdollisuutta hankkia laillisesti ajo-oikeutta ensiksi mainitussa jäsenvaltiossa?
                        
                     
         
      (1)  EYVL L 237, s. 1.